Giacomellia

se systematisk inndeling

Giacomellia er en slekt av sommerfugler som hører til familien påfuglspinnere (Saturniidae).

Utseende 
Små til middelsstore (vingespenn 35-50 millimeter) påfuglspinnere med avrundede vinger. Den nybeskrevne Giacomellia escobari er ensfarget lysbrun, de andre artene har hvit grunnfarge. Thorax har brune striper på sidene, forvingen har brun forkant og en brun lengdestripe midt i vingen, dessuten gjerne spredte, brune skjell. Bakvingen kan være brunhvit eller rosa.

Levevis 
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

Utbredelse 
Slekten er utbredt i Sør-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien påfuglspinnere, Saturniidae
 Underfamilien Ceratocampinae – 27 slekter, Amerika
 Slekten Giacomellia Bouvier, 1930
 Giacomellia bilineata (Burmeister, 1878)
 Giacomellia drechseli Lampe, 1995
 Giacomellia escobari Lampe, 1995
 Giacomellia inversa (Giacomelli, 1911)
 Giacomellia vanschaycki Brechlin & Meister, 2011

Kilder 
 Markku Savela's Lepidoptera and some other life forms: Sjekkliste over artene. Hentet 9.11. 2012.
 Bilder av artene

Eksterne lenker 
 
 Saturniidae Web - Giacomellia. Med bilder av de fleste artene 

Påfuglspinnere
Sommerfugler formelt beskrevet i 1930
Dyr formelt beskrevet av Louis Eugène Bouvier
Sør-Amerikas insekter